Amapala

Amapala () – miestas pietų Hondūre, Valjės departamente, įsikūręs Tigrės saloje, esančioje Fonsekos įlankoje. Ilgą laiką buvo pagrindinis Hondūro jūrų uostas prie Ramiojo vandenyno. Vystoma žvejyba.

 Istorija 
Amapala įkurta 1838 m., o 1868 m. tapo laisvuoju uostu. Per jį būdavo išvežamas auksas, sidabras, metalų rūdos. 1895 m. Amapaloje pasirašyta sutartis tarp Hondūro, Salvadoro ir Nikaragvos, kuria siekta įkurti Centrinės Amerikos Didžiąją Respubliką (jos sostine paskelbta Amapala).Perry, Edward (1922). „Central American Union“. The Hispanic American Historical Review. 5 (1): 30–51. XX a. 8-ajame dešimtmetyje Amapalą nustelbė žemyno pakrantėje įrengtas San Lorenso uostas.Morris, James A. (2019). Honduras: Caudillo Politics And Military Rulers. New York: Routledge

 Šaltiniai 

Kategorija:Hondūro miestai